rlitschk/wikidir huggingface dataset:
Rhiiwald isch e politeschi Gmaind i de Region Viamala im Kanton Graubünde, wo uf de 1. Jänner 2019 per Fusion entstanden isch. Im Juni 2016 händ di damalige politische Gmainde im Rhiiwald, da sin vo une ufe; Sufers, Splüge, Nufene und Hinderrhii, s erschtmol öber Fusionsplän abgstumme – Sufers hät as ainzigi Gmaind abglehnt. Am 8. Dezember 2017 häds en zwaite Aalauf ge, dänn ohni Sufers, und d Gmainde händ nomol öber e Fusion abgstumme. Di Stimmberächtigte vo allne drü Gmainde händ em Fusionsvertrag zuegstumme und under anderem au bschlosse, as s Wappe vo de neue Gmaind mit em Name Rhiiwald, s Wappe vom ehmolige Chrais Rhiiwald söll si. Am 12. Juni 2018 hät da Grooss Root vom Kanton Graubünde de Fusion uf de 1. Jänner 2019 zuegstumme. Commons: Rheinwald GR – Sammlig vo Multimediadateie d Website vo de Gmaind Rhiiwald Kurt Wanner: Rheinwald. In: Historisches Lexikon vo dr Schwiiz. Fusion light im Rheinwald Artikel uf srf.ch vom 5. Dezember 2017 Rheinwald ist nun eine Gemeinde Artikel uf suedostschweiz.ch vom 9. Dezember 2017 Gemeinde Rheinwald einstimmig beschlossen! Mittailig uf gr.ch vom 12. Juni 2018
Service Civil International (SCI) isch e internationali Nitregierigsorganisation (NGO), wu Hilfs- un Friidesdienscht uf freiwilliger Basis organisiert. Vor allem bietet dr SCI nationali un internationali Workcamp un lengerfrischtigi Freiwilligedienscht aa. Grindet woren isch d Organisation anne 1920 vum Schwyzer Ingenieur Pierre Cérésole, dr Rodolfo Olgiati het ab 1935 as Sekretär gamtet. Dr Dachverband vum SCI, wo dr Sitz z Antwärpe het, het Beroterstatus bim Europarot un isch Mitglid bi dr Dachorganisatione CCIVS, YFJ, AVSO un UNITED for Intercultural Action. 1987 isch d Organisation dur di Verainte Nationen mit em Messenger of Peace uuszaichnet wore. Dr SCI het Näscht in iber 35 Länder. Dr dytsch Nascht isch noch em Zweete Wältchrieg as Internationaler Freiwilliger Dienst für den Frieden (IFDF) widergrindet wore. D Aafäng gehn zrugg bis an dr Aafang vum Johrhundert, z Dytschland hän do Mitglider vu dr Jugedbewegig mitgmacht, z. B. dr Erich Mohr, wu si scho frie (1924) fir di Dytsch-franzesisch Verständigung yygsetzt ghaa het. Z Eschtrych isch dr SCI anne 1947 grindet wore un isch ehreamtli organisiert. Z Frankrych het dr national Nascht in dr Zyt vum Zweete Wältchrieg ghulfe jidischi Flichtling z versteckle, vor allem Chinder in dr Gegnig uum Le Chambon-sur-Lignon. Commons: Service Civil International –
Pennsylvania Deitsch oder Pennsilfaanisch Deitsch nänne diä ditschsprochige Iiwanderer vu Pennsylvania i den USA ihre Sproch. Uf amerikanischem Änglisch heißts Pennsylvania German oder, volkstimliger, Pennsylvania Dutch. Diä Iiwanderer sin im 18. Johrhundert in dr Mehrheit üs dr Pfalz kumme, diä andere üs dr Schwiz, vu Wirttebärg, Bade, Elsass, Lothringe, Hesse un Schlesiä – also alli üs em mittel- un oberditsche Sprochraüm. Diä Iiwanderer sin meischtens Mennonite gsii, do drunter aü Amischi. Diä verschiidene Dialäkt sin im Laüf vu dr Zit zum e homogene neije Dialäkt zämmegschmolze, wu am meischte Ähnligkeit het mit em Fränkische in dr Pfalz, wu aber aü e unibersähbari Ähnligkeit mit em Alemannische, bsunders mit em Oberrhiinalemannische het. S Pennsylvania-Ditsch isch – wiä s Pfälzisch – neijhochditsch monophthongiärt un diphtongiärt. Erscht anderthalb Johrhundert noch em Afang vu dr massehafte Iiwanderung isch e Dichter unter dr Pennsylania-Ditsche an d Effentligkeit drätte. Bis dert isch d hochditsch Luther-Bibel s A un s O vu dr Literatür gsii biinene. 1870 isch also ändlig s Buech Harfe vum Henry Harbaugh (1817-1867) erschiine. Siterhär sin viil anderi Dichter ufdrätte. Zum s alt Pennsylvania-Ditsch vorfiähre, wäre Dichter zitiärt. Bim erschte Biispiil isch e oberrhiinalemannischi Ibersetzung drbii, zum zeige, wiä nooch diä Dialäkt enander
D Schlacht vo Wintertuur isch es wichtigs politischs Ereignis im Gebiet vo Schwoobe ane 919 gsi. Dr König Ruedolf dr Zwöit vo Hochburgund het us em Gebiet vo dr Aare sis Rych welle bis an Bodesee vergrössere. Dozmol isch s Herzogtum Schwoobe, wo au die hütigi Oschtschwiiz drzue ghört het, wäge vilerlei Stryt schlächt gfüert gsi, und so het dr Burgunder dänkt, das sig jetz d Glägeheit zum sini Macht z erwytere. Dr Ort Züri, s wichtige Zäntrum vom Zürigöi, het er scho eroberet gha. Won er mit der burgundische Armee drno ane 919 gäge s Tuurgi zogen isch, het sech iim s Ufgebott vom alemannisch-schwööbische Herzog Burchard em Zwöite bi dr alte römische Sidlig Vitudurum, also dört wo hütt d Stadt Wintertuur isch, in Wääg gstellt. Em Herzog Burchard sini Lüüt händ d Schlacht gwunne. Und so het sech Burgund müesse zruggzie, und au s Zürigöi isch alemannisch blibe und nit zu Burgund cho. Drufabe hetme d Gränze zwüsche Alemannie und Burgund im schwiizerische Middelland zmitzt dur s Aargäu, öppe vom Vierwaldstettersee bis uf Basel, zoge.
D Staatsbibliothek Bamberg isch e wisseschaftlichi Bibliothek vom Freistaat Bayern und d Regionalbibliothek vo Oberfranke. Si isch in dr Neue Residenz z Bamberg underbroocht. Im Ganze het s in dr Staatsbibliothek Bamberg mee as 566.000 Medieäinhäite, drunter e riiche Altbeschtand. Se het vil Literatur iber d Gschicht und Landeskund vom ehemalige Hochstift Bamberg, vo Franken und vo Bayern. ca. 566.000 Medieäinhäite im Ganze ca. 80.000 Grafike und Fotografie ca. 3.600 Inkunable ca. 6.400 Handschrifte und Autografe im Ganze, drunter ca. 1.000 Handschrifte us em Mittlaltär ca. 1.650 laufende Zitschrifte Drei Handschrifte het d UNESCO in s Wältdokumäntenerb (Memory of the World) ufgnoo: d Bamberger Apokalypse (Msc.Bibl.140), dr Kommentar zum Hohen Lied, zue de Sprich vom Salomo und zum Buech Daniel (Msc.Bibl.22) und s Lorscher Arzneibuech (Msc.Med.1). Commons: Staatsbibliothek Bamberg – Sammlig vo Multimediadateie Website vo dr Staatsbibliothek Bamberg Bamberger Katalog Kaiser-Heinrich-Bibliothek Bamberger Schätze (Auswahl vo Handschrifte, alte Druck und Grafike vo dr Staatsbibliothek Bamberg) Staatsbibliothek Bamberg im Handbuch der historischen Buchbestände Staatsbibliothek in Zahlen. Staatsbibliothek Bamberg. Abgrüeft am 5. Juni 2022. 49.8916210.8821Koordinate: 49° 53′ 29,8″ N, 10° 52′ 55,6″ O Normdate: GND: 2022477-1 | LCCN: n80139572 | SUDOC/IdRef: 031082432 | VIAF: 130394180
Dr Bubulcus isch vo ane 517 bis 534 als erschte Bischof vo Vindonissa bezüügt. Bim ehemolige Legionslager Vindonissa ufem Hoger zwüsche dr Aare und dr Rüüss isch i dr spootantike Zyt d Bischofschile entstande, wo noch em Bubulcus dr Bischof Grammatius und drno dr Ursinus Gmeindleiter gsi sind. Das isch am Afang vo dr alemannische Aasidlig im schwiizerische Middelland gsi. Dr Bubulcus het ane 517 a dr Chilesynode vo Epao im Burgund deilgnoo. Am Änd vom 6. Joorhundert isch s Bischtum vo Vindonissa uf Choschtez verleit worde. Me dänkt, ass das uf Wunsch vo de domolige alemannische Herzög so cho isch.
Dr Gundahar († 436) isch im früeche 5. Joorhundert König vo de Burgunder gsi. Wo ane 406 d Burgunder bi Mainz übere Rhy is Gebiet vom Römische Rych ggange sind, isch dr Gundahar vermuetlech scho ire Häuptling gsi. Im Gschichtsbuech vom Griech Olympiodor, wo i dere Zyt gläbt het, stoot, dr Gundahar heig ane 411 zäme mit em Gallier Jovinus und em Alaan Goar bim ene Uufstand gäge Rom mitgmacht. Au no dr Gregor von Tours schrybt vo dere Sach. Dr römisch Kaiser Honorius het aber dere Revolte es Änd gmacht, und jetz sind d Burgunder als Verbündeti vo de Römer am Rhy agsidlet worde. Ane 435 isch dr Gundahar mit sine Burgunder gäge Weschte uf Gallie zoge, wo se dr römisch General Flavius Aëtius gschlage het. Im Chrieg isch dr Gundhar ane 436 ums Läbe cho. Und drufabe het s Volch vo de Burgunder uf Gheiss vo de Römer is Gebiet vo dr Rhone rund um Gämf müesse goo. D Literaturforscher dänke, ass d Gschicht vom Gundahar törft eis Grundmotiyv vo dr Saag vo de Nibelunge sy. Reinhold Kaiser: Die Burgunder. Stuttgart 2004, ISBN 3-17-016205-5.
Dr Marius von Avenches (* 530 oder 531 z Autun im Burgund; † 31. Dezämber 594 z Lausanne) isch Bischof vo Aventicum, em spötere Wiflisburg, und drno vo Lausanne gsi. Er het es Gschichtsbuech über Ereignis im Rych vo de Franke und im Gebiet vo de Burgunder gschribe. Dr Marius isch us ere adelige Familie vom Burgund gsi. Ane 574 isch er Bischof vo Avenches worde. 585 isch er als Deilnäämer vom Konzil vo Mâcon ufgfüert. Me weiss nid gnau, wenn ass er dr Bischofssitz vo Avenches gäge Weschte uf Lausanne übere verleit het. Ob das gsi isch, wil d Alemanne vo Oschte här immer wyter dur s schwiizerische Middelland cho sind, isch au nid sicher. Uf all Fäll sind Bischöf vo dänn aa immer z Lausanne blibe, bis d Waadt vo de Bärner eroberet worden isch. Wo dr Bischof Marius am Sylväschter ane 594 gstorben isch, het men en i dr Chil vom heilige Thyrsius beärdiget. I sim churze Gschichtsbuech het dr Marius als Historiker vil Sache us dr Zyt vo 455 bis 581 ufgschribe. Em Marius sini Chronik isch zäme mit andere Gschichtskwelle us em Gebiet vo de Franke in ere Handschrift überliferet, wo öppe im nüünte Joorhundert
Dr Konrad dr Dritt († 19. Oktober 993) isch König vo Burgund gsi. Er isch dr Soon gsi vom König Ruedolf em Zwöite († 937) und dr Brueder vo dr Adelheid. Wenn er uf d Wält cho isch, weiss me nid gnau. No bevor er erwachse gsi isch, het men en z Lausanne ane 937 zum König gwäält. Aber jetz isch dr König Hugo vo Italie über d Alpe cho, wil er au s burgundische Königrych hett wellen übernää. Do hepme dr jung Konrad zu sinere Sicherheit em oschtfränkische König Otto em Erschte brocht, won em gäge Hugo ghulfe het. Der König Otto isch drufabe mit eme grosse Ufgebott über d Alpe in Süde ggange und het Oberitalie eroberet. Er het ane 951 d Adelheid, d Schwöschter vom Konrad, ghürootet und däm jetz ghulfe sech im Burgund durezsetze. Fascht vierzg Joor lang isch dr Konrad denn dört König gsi, und sis Rych het e schwäri Zyt duregmacht, wo d Sarazeene joorzäntelang vo dr Provence us s Rhonetaal agriffe und plünderet händ; anne 939 isch vonne s Chlooschter Sankt Moritz im Wallis usgraubt worde. Dr Konrad het zwo Froue gha. Die erschti het Adelana gheisse und isch 963 gstorbe, die zwöiti,
Dr Regierigsbezirk Südbade isch mit dr Bildig vum Land Bade-Württeberg anno 1952 als einer vu vier Regierigsbezirke errichtet worre un het s' 1945/46 dur die französisch Militärverwaltig bildet ehemolig Land Bade (Hauptstadt Friburg im Brisgau umfasst). S'zueständig Regierigspräsidium isch doher au z'Friburg im Brisgau igrichtet worre. Er het demit die historisch as Badisch Oberland bezeichnet Region umfasst, also alli badische Gebiite südlich vu dr alde badische Landeshauptstadt Charlsrueh. Bi dr Chreisreform, wo zum 1. Jänner 1973 umgsetzt worre isch, hän sich d'Grenze vum Regierigsbezirk erheblich veränderet. S'Regierigspräsidium z'Friburg isch sither au fier Gegende zueständig, wo früeher württebergisch gsi sin. Im Gegezug sin Gebiite in d'Zueständigkait vu dr Regierigspräsidie Tübinge un Karlsrueh abgä worre. Doher isch d'Bezeichnig vum Regierigsbezirk Südbade in Regierigsbezirk Friburg gänderet worre. Folgedi Stadtchreise (chreisfreii Städt) un Landchreise hän zum Regierigsbezirk Südbade ghört: Friburg im Brisgau, Bade-Bade, Konstanz (1953 wiider in dr Landchreis Konstanz iglideret) Regierigsbezirk Nordbade Regierigsbezirk Nordwürrteberg Regierigsbezirk Südwürtteberg-Hohezollre
Schlacht bi Winterthur chan eis vo däne Ereignis bedüte: Schlacht bei Winterthur (919), wo de Herzog Burchard II. vo Schwabe de König Ruedolf II. vo Hochburgund besiigt hät Schlacht bei St. Georgen, wo im Johr 1292 es habsburgischs Ufgebot vor de Tor vo de Stadt Winterthur es Heer vo de Stadt Züri besiigt hät Gefecht bei Winterthur im Mai 1799, wo öschtriicheschi Truppe es Heer vo de Französische Republik besiigt händ
Ferrera isch de Name vo däne geografische Objekt: Ferrera GR, e politeschi Gmaind im Kanton Graubünde, Schwiz Ferrera, de rätoromanische Name vo de politische Gmaind Schmitten GR im Kanton Graubünde, Schwiz Ferrera TI, en Wiiler i de Gmaind Melide im Kanton Tessin, Schwiz Ferrera di Varese, e Gmaind i de Provinz Varese, Italie Ferrera Erbognone, e Gmaind i de Provinz Pavia, Italie Ferrera (Columbretes), e Felseninsel im Mittelmeer nördlich vo de Baleare, Islas Columbretes, Spanie Ferrera isch de Familiename vo däne Persone: America Ferrera (1984), en US-amerikaneschi Schauspilleri Francisco Ferrera (1794–1851), en honduranische Präsident (1841–1844) Ferrera isch en Namesteil vo däre Firme: Fratelli Della Ferrera, en ehmolige italienische Motorrad- und Automobilhersteller Lueg au: Ferrara, en oberitalieneschi Stadt i de öschtliche Po-Ebeni, Region Emilia-Romagna
Vivarium chan aini vo däne Bedütige ha: Vivarium (Kloster), es Chloschter z Süditalie Vivarium (Tierhaltung), en Aalag zur Haltig vo Tier: lueg au s Vivarium im Basler Zoo Vivarium (Prater), es Gebäue (Biologeschi Versuechsaastalt) im Wiener Prater, wo 1947 abgrisse woren isch Vivarium (Zeitschrift), e Zitschrift för Philosofii- und Kulturgschicht vom Mittelalter und vo de Renaissance
Alfred Stern isch de Name vo däne Persone: Alfred Stern (Jurist) (1831–1918), en öschtrichische Rächtsaawalt und Kommunalpolitiker Alfred Stern (Historiker) (1846–1936), en dütsche Historiker Alfred Stern (Musiker) (1901–1982), en Schwizer Musiker Alfred Stern (Philosoph) (1899–1980), en öschtrichisch-amerikanische Philosof und Schriftsteller Alfred Stern (Produzent) (1932–1962), en dütsche Filmproduzent Alfred Kaufman Stern (1897–1986), en amerikanische Investmentbanker und KGB-Spion
Dr Ruedolf dr Zwöit (* um 880; † 12. Juli oder 13. Juli 937) isch dr König vo Hochburgund, spöter au vo Niderburgund und e Zyt lang au no König vo Italie gsi. Er isch as eltischte Soon vom König Ruedolf em Erschte vo Hochburgund uf d Wält cho. Sini Mueter isch d Willa, Dochter vom König Boso vo Niderburgund, gsi. Für d Gschicht vom alemannische Gebiet isch es wichtig, ass dr Ruedolf dr Zwöit probiert het, sis Land gäge Nordoschte ufs Gebiet vom Herzogtum Schwoobe z vergrössere. Das isch am Afang zimli eifach gsi, wil s bi de Alemanne und de Schwoobe dozmol zu schwäre innere Machtkämpf cho isch und s Herzogtum trum schwach und ungschützt gsi isch. De Burgunder isch es glunge, im Middelland Gebiet bis über s Ämmetaal use und im Jura bis uf Basel z erobere. Au Züri isch für churzi Zyt burgundisch worde, bis denn ane 919 d Alemanne und Schwoobe under am Herzog Burchard d Burgunder i dr Schlacht vo Wintertuur gschlage händ. So sind dr Thurgau und dr Zürigau alemannisch blibe. Es baar Joor spöter – öppe anne 922 – het dr König Ruedolf em Herzog Burchard und dr Herzogin Regelinda iri Dochter
D Ändrundi vu dr Fueßball-Wältmaischterschaft 2002 (änglisch FIFA World Cup) vu dr Manne isch d 17. Uusdragig vu dr Fueßball-Wältmaischterschaft gsii, em wichtigschte Turnier fir Fueßball-Nationalmannschafte, un het vum 31. Mai bis zum 30. Juni 2002 zum erschte Mol z Asie stattgfunde un au zum erschte Mol in zwai Länder. Sidkorea un Japan hän zäme dr Zueschlag vu dr FIFA iberchuu. Beworbe hän si si no drännt ghaa. Wältmaischter isch Brasilie mit em Dorschitzechenig Ronaldo (8 Dor), wu si im Finale gege Dytschland duregsetzt het, wu mit em Oliver Kahn dr bescht Spiiler un au dr bescht Dorwart vum Turnier gstellt ghaa het. D Spiil vu dr Wältmaischterschaft sin in je zee verschidene japanische un sidkoreanische Stadie uusdrait wore. Fir d Ändrundi hän si die 32 Nationalmannschafte qualifiziert: 1 Sieg nach Golden Goal 2 Sieg im Elfmeterschießen Wolf-Dieter Poschmann: Fußball WM 2002. Sportverlag, Juli 2002, ISBN 3-328-00950-7. Sven Simon: Fußball-WM 2002 Südkorea/Japan. Copress-Verlag, 2002, ISBN 3-7679-0514-0. Süddeutsche Zeitung WM-Bibliothek: 2002 Japan/Südkorea. 2005, ISBN 3-86615-152-7. Commons: Fueßball-Wältmaischterschaft 2002 – Sammlig vo Multimediadateie Offiziälli Websyte vu dr FIFA zue dr WM 2002 Normdate: GND: 10028663-X | VIAF: 135807749
D Ändrundi vu dr Fueßball-Wältmaischterschaft 1998 (franzesisch FIFA Coupe Du Monde, änglisch FIFA World Cup) vu dr Manne isch d 16. Uusdragig vu dr Fueßball-Wältmaischterschaft gsii, em wichtigschte Turnier fir Fueßball-Nationalmannschafte, un het vum 10. Juni bis zum 12. Juli 1998 zum zwaite Mol no 1938 z Frankrych stattgfunde. Wältmaischter isch zum erschte Mol Frankrych wore, wu im Finale gege dr Titelverdaidiger Brasilie gwunne het. D Spiil vu dr Wältmaischterschaft sin in zee verschidene franzesische Stadie uusdrait wore. Fir d Ändrundi än si die 32 Mannschafte qualifiziert: 1 Sieg nach Golden Goal 2 Sieg im Elfmeterschießen Commons: Fueßball-Wältmaischterschaft 1998 – Sammlig vo Multimediadateie Offiziälli Syte vu dr FIFA zue dr WM 1998 Normdate: GND: 2169436-9 | LCCN: no2013035179 | VIAF: 128706510
Dr Gozbert († 4. April, öppen im Joor 850, i dr Rhynau) isch Apt vom Chlooschter Sanggallen und drno vom Chlooschter Rhynau gsi. Sid em Joor 798 isch dr Gozbert als Mönch vom Chlooschter Sanggallen erwäänt, anne 811 s erschte Mol au als Prieschter. Im Joor 816 het men en zum Apt vo däm alte alemannische Chlooschter gwäält. E schwiregi Sach isch dozmol für Sanggalle d Macht vom Bischof vo Konschtanz gsi, wo s Chlooschter ganz hätt welle kontroliere. Dr Apt Gozbert het denn vom Kaiser Ludwig anne 818 en Urkunden überchoo, won em Chlooschter d Unabhängikeit garantiert het. Bsunders isch dr Mönchsgmeinschaft au zuegsicheret worde, ass si iren Apt sälber törf wääle. Dr Gozbert het d Verwaltig vom Chlooschter verbesseret und modernisiert, und er het ganz im Sinn vo dr karolingische Kulturreform speziell au d Schrybstube pflägt, wo me hütt no schöni Wärch drvo i dr berüempte Stiftsbiblioteek ufbewahrt. I dr Zyt vo 830 bis 835 isch under em Apt Gozbert die nöi karolingisch Gallusbasilika fürs Chlooschter bout worde. D Chilewei vo anne 835 muess es grosses Fäscht gsi sy; dr Bischof Ulrich vo Basel, dr Bischof Wolfleoz vo Konschtanz und dr Apt Erlebald vo dr Rychenau sind derby
D Ändrundi vu dr Fueßball-Wältmaischterschaft 1994 (änglisch FIFA World Cup) vu dr Manne isch d 15. Uusdragig vu dr Fueßball-Wältmaischterschaft gsii, em wichtigschte Turnier fir Fueßball-Nationalmannschafte, un het vum 17. Juni bis zum 17. Juli 1994 zum erschte Mol in dr USA stattgfunde. Wältmaischter isch Brasilie wore, wu im Finale gege Italie im Elfmeterschieße gwunne het. Dr Titelverdaidiger Dytschland isch im Viertelfinale uusgschide. D Spiil vu dr Wältmaischterschaft sin in nyyn verschidene franzesische Stadie uusdrait wore. Fir d Ändrundi sin die 24 Mannschafte qualifiziert gsii: 1 Sieg nach Verlängerung 2 Sieg im Elfmeterschießen Commons: Fueßball-Wältmaischterschaft 1994 – Sammlig vo Multimediadateie Offiziälli Syte vu dr FIFA zue dr WM 1994 Normdate: GND: 2137941-5 | LCCN: n2014205484 | VIAF: 150905073
Dr Regierigsbezirk Friburg isch ein vu vier Regierigsbezirke im Bundesland Bade-Württeberg (Dytschland). Er stoht in dr Hierarchi zwische dr Landchreise einersits un dr Landesregierig andrersits. Dr Regierigsbezirk Friburg lit im Südweschte vu Bade-Württeberg un het bis 31. Dezember 1972 Regierigsbezirk Südbade gheisse. Allerdings het er domols noch e andere Zueschnitt gha. Im Süde grenzt er an d'Schwyz, im Weschte an s'Elsiss (Frankriich), im Norde an dr Regierigsbezirk Charlsrueh un im Oschte an dr Regierigsbezirk Tübinge. In sinere hütige Usdähnig got er uf d'Verwaltigs- und Biitsreform vu anno 1973 zruck. Dr Regierigsbezirk Friburg bestoht sit dr Bildig vum Südweschtstaat Bade-Württeberg anno 1952. Si Behörde, s Regierigspräsidium, isch sit sällem Zittpunkt fier s Biit vum ehemolige Bundesland Bade (Hauptstadt Friburg) zueständig gsi, wo nochem Zweite Weltchrieg us dr französische Besatzigszone hervorgange isch. Dr Verwaltigsbezirk het doher zuenächscht Regierigsbezirk Südbade gheisse. Bi dr Biitsreform, wo zum 1. Jänner 1973 in Kraft trätte isch, sin Biite um Rastatt un Bade-Bade (an dr Regierigsbezirk Charlsrueh) un Messchilche sowie Yberlinge (an dr Regierigsbezirk Tübinge) abträtte worre. Dodefir isch dr Zueständigkeitsberiich vum Regierigspräsidium Friburg ums Biit vu dr Landchreise Rottwil un Duttlinge usdähnt worre. Wil d'Behörde sither au fier ehemols württebergische Biite zueständig isch, het mer dr
D Mighty Roots isch e Schwiizer Reggae-Band. I de 1980er Johr het sich dr Kärn vo der Band zerschmol zämegfunde unter em Name Strictly Roots. 1992 het sich d Band neu formiert als Roots Vibration Reggae Band. Sit 1997 nennt sich d Band Mighty Roots Reggae Band. 2001 het si ihr erschts Album, Hear me calling, veröffentlicht; zu dere Zit isch d Mighty Roots au für en chline Prix Walo nominiert worde. D Mighty Roots händ mit de Wailers, mit Dubversive, Headcornerstone, Percubaba und Fusion Square Garden zäme gspilt. 2007 händ d Mighty Roots zäme mit Freakout Records, d EP Shake Loose realisiert. Nach ere Neustrukturierig het d Band vermehrt as Backing-Band afo agiere. 2010 händ si mit Funky Fresh bi Lee Everton s Album Perfect Place produziert. Ab 2011 het d Mighty Roots Reggae Band mit MG Florentine zäme afo schaffe, und 2014 händ si d EP Easy Say z Kingston produziert. Sit 2015 spielt d Band mit em Collie Herb zäme. Mit ihm händ si 2016 s Album Bambus produziert. „Warmi Reggae-Beats“ produziere si au mit der Jo Elle zäme. Biografie uf der Website vo de Mighty Roots Isabel Hempen: Reggae-Sänger Collie Herb: «Wir sind alle hier, um
D Ändrundi vu dr Fueßball-Wältmaischterschaft 1990 (italienisch Campionato Mondiale Di Calcio, churz Italia novanta, änglisch FIFA World Cup) vu dr Manne isch d 14. Uusdragig vu dr Fueßball-Wältmaischterschaft gsii, em wichtigschte Turnier fir Fueßball-Nationalmannschafte, un het vum 8. Juni bis zum 8. Juli 1990 zum zwaite Mol z Italie stattgfunde. Wältmaischter isch Dytschland wore, wu im Finale gege dr Titelverdaidiger Argentinie gwunne het. D Spiil vu dr Wältmaischterschaft sin in zwelf verschidene italienische Stadie uusdrait wore. Fir d Ändrundi sin die 24 Mannschafte qualifiziert gsii: 1 Siig no Verlengerig 2 Siig im Elfmeterschieße Bedürftig, Friedemann (Hrsg.): WM Italien 1990 (Fußball Weltmeisterschaft), Verlag Carlsen, 1991 Hamburg, ISBN 3-551-45304-7. Valérien, Harry: Fußball-WM: '90 Italien, 1990, Verlag Südwest, ISBN 3-517-01191-6. Unbekannt: Internationaler Trainer-Kongress 1990. Analyse der WM Italia '90, 1991, 112 Seiten, ISBN 3-89001-033-4. Commons: Fueßball-Wältmaischterschaft 1990 – Sammlig vo Multimediadateie Offiziälli Syte vu dr FIFA zue dr WM 1990 Normdate: GND: 2111663-5 | SUDOC/IdRef: 172044820 | VIAF: 150781541
Dr Konstantin Wassiljewitsch Iwanow (tschuwaschisch Иванов Константин Васильевич; * 15. Maijul./ 27. Mai 1890greg. z Slakbasch (tschuwaschisch: Слакпуç, russisch: Слакбаш) im domolige Gouvernement Ufa, hite im Chrais Belebei z Baschkortostan; † 13. Märzjul./ 26. März 1915greg. z Slakbasch) isch e tschuwaschische Dichter un Grinder vu dr tschuwaschische Literatur gsii. As Suhn vun ere ryche Buurefamilie isch dr Konstantin Iwanow vu 1903 bis 1907 uf e Schuel fir tschuwaschischi Lehrer z Simbirsk gange. Wel er bi antizaristische Demonschtratione mitgmacht het, isch er vu dr Schuel uusgschlosse wore un uf Slakbasch retuurchuu. Anne 1909 het er s Examen zum Volkslehrer abglait. Im Johr 1907 het er aagfange mit Ibertsetzige vu Lermontow, Tolstoi, Kolzow un Nekrasow vum Russische ins Tschuwaschisch. Scho mit 18 Johr het er s Gedicht Narspi (1908 z Simbirsk rusgee) gschribe, wu ne bekannt macht het un wu in e baar Sproche ibersetzt wore isch un au s tschuwaschisch Romeo un Julia gnännt wird wird. Mer chännt au syni Gedicht Spotjohr, De Hungrige, Unseri Zyt, syni Ballade un s Drama Sklav vum Deifel. Mit nit emol 25 Johr isch dr Konstantin Iwanow an Lungetuberkulose gstorbe. Im Dorf Slakbasch isch e Museum zue Lääbe un Wärch vum Iwanow yygrichtet wore. S